Mart Tamre

Mart Tamre (sündinud 7. novembril 1957 Tallinnas) on eesti tehnikateadlane.Eesti teaduse biograafiline leksikon, 4. köide

Haridus
Ta õppis Tallinna 46. Keskkoolis 1965–73, lõpetas Tallinna Kaugõppekeskkooli 1976 ja Tallinna Polütehnilise Instituudi peenmehaanikaseadmete erialal 1982 (cum laude) ning sai tehnikateaduste doktori kraadi 1995.Tallinna Tehnikaülikooli professorid läbi aegade, Tallinn: TTÜ, 2008.Eesti Teadusinfosüsteem

Teenistuskäik
Mart Tamre töötab Tallinna Tehnikaülikoolis aastast 1982: oli peenmehaanika kateedri insener 1982–85, nooremteadur 1985–90 ja assistent 1990–92; aparaadiehituse instituudi dotsent 1992–96 ja mehhatroonikainstituudi (aastast 2017 elektroenergeetika ja mehhatroonika instituut) professor 1997–2021. Ta oli TTÜ mehaanikateaduskonna prodekaan 2000–2006 ja mehhatroonikainstituudi direktor 2006–2020. Aastast 2022 on Mart Tamre Tallinna Tehnikaülikooli inseneriteaduskonna emeriitprofessor.

Teadustöö
Mart Tamre põhiline uurimisvaldkond on mehhatroonikasüüsteemide modelleerimine, süntees ja projekteerimine, multifunktsionaalsed mudelid ja süsteemid biomehaanika, robottehnika ja automatiseerimise rakendustes.

Ta on töötanud külalisteadurina Kieli Rakenduskõrgkoolis 1993, 
Walesi Ülikoolis 1997–98 ja Massachusettsi Tehnikainstituudis 1999–2000.

Teaduskorralduslik ja -administratiivne tegevus
 1995–... Eesti Teadlaste Liidu liige
 2005–... TTÜ esindaja Rahvusvahelises Mehitamata Sõidukisüsteemide Assotsiatsioonis
 2012–... Elektri- ja Elektroonikainseneride Instituudi liige
 2016–... TTÜ esindaja Eesti Kaitsetööstuse Liidus
 Eesti Mehaanikainseneride Liidu liige

Tunnustus
 1983 – NSV Liidu Rahvamajanduse Saavutuste Näituse hõbemedal
 2018 – Tallinna Tehnikaülikooli teenetemedal Mente et Manu

Viited

Välislingid
 Mart Tamre Eesti Teadusinfosüsteemis
 Mart Tamre publikatsioonid

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Sündinud 1957